STANOVISKO 11. Kontrolovali sme: a) účtovnú závierku spoločného podniku, ktorá pozostáva z finančných výkazov (8) a správ o plnení rozpočtu (9) za rozpočtový rok končiaci sa 31. decembra 2017; b) zákonnosť a riadnosť operácií súvisiacich s účtovnou závierkou podľa ustanovení článku 287 Zmluvy o fungovaní Európskej únie (ZFEÚ). Stanovisko k spoľahlivosti účtovnej závierky 12. Zastávame názor, že účtovná závierka spoločného podniku za rok končiaci sa 31. decembra 2017 vyjadruje verne zo všetkých významných hľadísk finančnú situáciu spoločného podniku k 31. decembru 2017, ako aj výsledky jeho operácií, toky hotovosti a zmeny čistých aktív za príslušný rozpočtový rok v súlade s jeho nariadením o rozpočtových pravidlách a účtovnými pravidlami, ktoré schválil účtovník Komisie. Tieto pravidlá vychádzajú z medzinárodne prijatých účtovných štandardov pre verejný sektor. Stanovisko k zákonnosti a riadnosti príslušných príjmov 13. Zastávame názor, že príslušné príjmy zaznamenané v účtovnej závierke za rok končiaci sa 31. decembra 2017 sú zo všetkých významných hľadísk zákonné a riadne. Základ pre vyjadrenie výroku s výhradou k zákonnosti a riadnosti platieb súvisiacich s účtovnou závierkou 14. Spoločný podnik ECSEL prevzal projekty spoločných podnikov ARTEMIS a ENIAC v rámci 7. RP. Platby, ktoré v roku 2017 v súvislosti s týmito projektmi uhradil spoločný podnik ECSEL na základe osvedčení o schválení nákladov vydaných vnútroštátnymi finančnými orgánmi zúčastnených štátov ECSEL, dosiahli 76,4 mil. EUR (2016: 118 mil. EUR), čo predstavuje 32 % (2016: 54 %) celkových prevádzkových platieb, ktoré spoločný podnik uhradil v roku 2017. 15. ex post v rámci projektov 7. RP. Stratégie spoločných podnikov ARTEMIS a ENIAC v oblasti auditov ex post sa vo veľkej miere spoliehali na to, že žiadosti o preplatenie nákladov vzniknutých v rámci projektov skontrolujú vnútroštátne finančné orgány Administratívne dohody uzatvorené spoločnými podnikmi ARTEMIS a ENIAC s vnútroštátnymi finančnými orgánmi zostávajú v platnosti aj po tom, ako tieto spoločné podniky boli zlúčené a vytvoril sa spoločný podnik ECSEL. Na základe týchto dohôd vnútroštátne finančné orgány vykonávajú v mene spoločného podniku audity platiebv rámci projektov 7. RP. Stratégie spoločných podnikov ARTEMIS a ENIAC v oblasti auditovsa vo veľkej miere spoliehali na to, že žiadosti o preplatenie nákladov vzniknutých v rámci projektov skontrolujú vnútroštátne finančné orgány ( 10 ) 16. Spoločný podnik ECSEL prijal kroky na posúdenie auditov vykonaných vnútroštátnymi finančnými orgánmi ex post a získal od nich písomné vyhlásenia o tom, že vykonávanie ich vnútroštátnych postupov poskytuje primerané uistenie o zákonnosti a riadnosti operácií. Avšak značné rozdiely v metodikách a postupoch, ktoré tieto orgány používajú, spoločnému podniku ECSEL neumožňuje vypočítať jedinú spoľahlivú váženú chybovosť ani zvyškovú chybovosť. 17. ex post fungujú účinne a či táto kľúčová kontrola poskytuje primerané uistenie o zákonnosti a riadnosti príslušných operácií v súvislosti s projektmi 7. RP Dvor audítorov preto nie je schopný dospieť k záveru, či audityfungujú účinne a či táto kľúčová kontrola poskytuje primerané uistenie o zákonnosti a riadnosti príslušných operácií v súvislosti s projektmi 7. RP ( 11 ) 18. ex post ex post náhodnej vzorky priebežných žiadostí o preplatenie nákladov v rámci programu Horizont 2020, ktorého výsledky však budú vykázané až vo výročnej správe o činnosti spoločného podniku za rok 2018. Tento problém týkajúci sa rozdielov v metodikách a postupoch používaných vnútroštátnymi finančnými orgánmi nie je relevantný pri realizácii projektov programu Horizont 2020, pretože útvar Komisie pre spoločný audit (CAS) je zodpovedný za audit ( 12 ) . V roku 2017 spoločný podnik spoločne s útvarom Komisie pre spoločný audit (CAS) v rámci GR RTD začal prvý auditnáhodnej vzorky priebežných žiadostí o preplatenie nákladov v rámci programu Horizont 2020, ktorého výsledky však budú vykázané až vo výročnej správe o činnosti spoločného podniku za rok 2018. Výrok s výhradou k zákonnosti a riadnosti príslušných platieb 19. Podľa nášho názoru, s výnimkou možného vplyvu záležitosti opísanej v bodoch 14 až 18, sú platby súvisiace s ročnou účtovnou závierkou za rozpočtový rok končiaci sa 31. decembra 2017 zo všetkých významných hľadísk zákonné a riadne. Zodpovednosť vedenia a osôb a subjektov poverených správou 20. V súlade s článkami 310 až 325 ZFEÚ a s nariadením o rozpočtových pravidlách spoločného podniku vedenie zodpovedá za vyhotovenie a predloženie účtovnej závierky na základe medzinárodne prijatých účtovných štandardov pre verejný sektor a za zákonnosť a riadnosť príslušných operácií. Táto zodpovednosť zahŕňa návrh, zavedenie a udržiavanie vnútorných kontrol relevantných pre zostavenie a predloženie finančných výkazov, v ktorých sa nenachádzajú významné nesprávnosti v dôsledku podvodu alebo chyby. Vedenie tiež zodpovedá za zabezpečenie toho, aby boli činnosti, finančné operácie a informácie uvedené vo finančných výkazoch v súlade s orgánmi, ktoré ich spravujú. Vedenie spoločného podniku nesie konečnú zodpovednosť za zákonnosť a riadnosť príslušných operácií. 21. Pri vyhotovovaní účtovnej závierky je vedenie zodpovedné za posúdenie schopnosti spoločného podniku zabezpečiť nepretržitosť činnosti, v príslušných prípadoch za zverejnenie záležitostí týkajúcich sa nepretržitosti činnosti a za používanie účtovníctva založeného na predpoklade nepretržitosti činnosti. 22. Osoby a subjekty poverené správou zodpovedajú za dohľad nad postupom finančného výkazníctva spoločného podniku. Zodpovednosť audítora za audit účtovnej závierky a príslušných operácií 23. Naším cieľom je získať primerané uistenie o tom, či sa v účtovnej závierke spoločného podniku nenachádzajú významné nesprávnosti a či sú príslušné operácie zákonné a riadne, a na základe nášho auditu poskytnúť Európskemu parlamentu a Rade alebo iným príslušným orgánom udeľujúcim absolutórium vyhlásenie o vierohodnosti týkajúce sa spoľahlivosti účtovnej závierky a zákonnosti a riadnosti príslušných operácií. Primerané uistenie predstavuje vysoký stupeň uistenia, nie je však zárukou, že sa pri audite vždy odhalí výskyt významných nesprávností či porušenia pravidiel. Nesprávnosti a porušenia pravidiel môžu vzniknúť v dôsledku podvodu alebo chyby a považujú sa za významné, ak možno odôvodnene očakávať, že jednotlivo alebo súhrnne ovplyvnia ekonomické rozhodnutia používateľov prijaté na základe tejto účtovnej závierky. 24. Audit zahŕňa postupy na získanie audítorských dôkazov o sumách a údajoch v účtovnej závierke, ako aj o zákonnosti a riadnosti príslušných operácií. Výber postupov závisí od úsudku audítora, ktorý hodnotí riziko významných nesprávností v účtovnej závierke, ako i riziko významného porušenia požiadaviek právneho rámca Európskej únie v príslušných operáciách, či už z dôvodu podvodu alebo chyby. Pri posudzovaní týchto rizík sa zohľadňujú vnútorné kontroly, ktoré sú relevantné pre vyhotovenie a verné predloženie účtovnej závierky a zákonnosť a riadnosť príslušných operácií, aby sa mohli navrhnúť audítorské postupy vhodné za daných okolností, nie však na účel vyjadrenia stanoviska k účinnosti vnútornej kontroly. Audit ďalej zahŕňa posúdenie vhodnosti uplatnených účtovných metód, primeranosti účtovných odhadov vedenia, ako aj posúdenie účtovnej závierky ako celku. 25. V súvislosti s príjmami overujeme dotáciu prijatú od Komisie a posudzujeme postupy spoločného podniku na výber poplatkov a iných príjmov. 26. V súvislosti s výdavkami preskúmavame platobné operácie v okamihu, keď výdavky vznikli, boli zaznamenané a prijaté. Toto preskúmanie sa vzťahuje na všetky kategórie platieb (vrátane platieb za nákup majetku) v momente, keď sa uhrádzajú. 27. Pri vypracúvaní tohto stanoviska sme zohľadnili audítorskú prácu nezávislého externého audítora vykonanú v súvislosti s účtovnou závierkou spoločného podniku v súlade s článkom 208 ods. 4 nariadenia o rozpočtových pravidlách EÚ ( 13 )